
DISSERTATIO  MEDICA 


XNAUGURALIS. 

I 

DE 

HiEMORRHOIDE. 


JOANNE  MOLLAN  AUCTORE. 


Inter  morbos,  alii,  propter  incommoda 
quae  nunc  facessunt ; alii,  propter  pericula 
quae  postea  ex  his  oriantur ; sed  plurimi,  ob 
has  utrasque  causas,  opem  medicam  postu- 
lant. 

(Economiae  animali,  tanto  momento  sunt, 

structura  canalis  alimentarii  sana,  et  actio  be- 

ne  ordinata;  ut  aliquis  morbus,  vel  struc- 
turae vel  functionibus  ejus,  etiam  leviter  mi- 
nans, medicinam  facientis  attentionem,  sibi 
apprime  vindicet.  Quapropter,  sed  non  mi- 
nus etiam  propter  frequentiam  ejus,  et  pluri- 
ma incommoda  inde  provenientia,  hcemorrhoi - 
dem,  ut  argumentum  dissertationis  inauguralis 
meae,  selegi 

Hic  morbus,  in  classe  Pyrexiarum , et  or- 
dine Heemorrluigiarum  Nosologiae  cel.  Cul- 
leni  recensetur,  et  characterem  ejus  generi- 
cum  verbis  sequentibus  traditur.  “ Capitis 
u gravitas  vel  dolor,  vertigo,  lumborum  dolor, 
“ dolor  ani,  circa  anum  tubercula  livida  do- 
“ lentia,  e quibus  plerumque  profluit  sanguis, 
“ qui  aliquando  etiam,  nullo  tumore  appa- 
“ rente,  ex  ano  stillat.”1 


v Culi.  Synop.  Nos.  Metii. 


DE  H7EM0RRH0IDE.  ii 

Quatuor  species  hujus  generis  enumerate 
sunt. 

1.  Hsemorrhois  tumens ; cum  tumoribus 
externis  circa  marginem  ani  orientibus.  Hu- 
jus speciei  varietates  duse  sunt,  eruent  a , scili- 
cet, sanguinis  profluvio ; et  mucosa , muci  se- 
cretione, stipata.  Harum  posterior,  Ueemor- 
r/iois  alba  quibusdam  nominatur. 

2.  Haemorrhois  procidens;  cum  tumoribus 
externis  a procidentia  ani  genitis. 

S.  Itemorrhois  fluens ; cum  tumoribus  in- 
tra sphincterem  ani  sitis,  et  invisis,  absque 
procidentia  ani. 

4.  Hasmorrhois  cceca  ; cum  tumoribus  circa 
anum  dolentibus,  sine  sanguinis  profusione. 


Hanc  divisionem,  etsi  tam  praeclaram  non 

multum  spectant  medici,  quoniam  diversa? 
species  raro  separatim  visas  sunt. 

Haemorrhois,  crebrius  in  provectioribus 
aetate,  interdum  in  junioribus,  saepe  in  feminis 
uterum  gerentibus,  apparet.  Nonnunquam 
sese  ostendit,  nullo  incommodo  praecedente, 
et  leni  dolore  aut  inflammatione  comitante  ; 
saepe  tamen  accidit,  quod  dolor  capitis,  calor, 
aliaque  pyrexiae  signa,  dolor  lumborum,  tenes- 
mus, aliquandoque  sphincteris  vesicae  irritatio, 
et  dysuria,  comitantur ; simulque  circa  anum 
tanta  inflammatio,  ut  aeger,  sine  magno  cru- 
ciatu, vel  ambulare,  vel  etiam  recumbere, 
non  possit. 

Quum  tumores  iniquae  magnitudinis  sunt, 
multum  obstructionis  faecum  transitui  prae- 
bent ; unde  oritur  desidendi  cupiditas  fre- 
quentissima,  molestissima,  fere  tamen  inuti- 
lis et  inanis,  necnon  et  tantum  in  conamine 

cruciatus,  ut  aeger  evacuationem,  quam  diu 
potest,  moretur.  Hinc  factum  est,  morbum 
non  tantum  intendi,  sed  etiam  functiones 
universi  canalis  alimentarii,  turbatas  esse. 
Conaminibus  attamen  factis,  aliquando  ex- 
inde evenit,  tumores  internos  protrudi,  et 
sphincteris  ani  contractione  immodice  con- 
stringi ; hinc  oriuntur  dolor  vix  tolerandus, 
inflammatio  immanis,  et  postremo  gangraena.1 
Ad  eandem  nimirum  causam,  aliquando  re- 
ferri potest,  procidentia  ani,  una  cum  hoc 
morbo  saepius  visa. 

Tumores  haemorrhoidales,  quoad  molem  et 
figuram,  varii  sunt ; nunc  cervice  tenuori, 
nunc  basi  latiori,  recto  adhaerentes;  inter- 
dum etiam,  formam  annuli,  in  diversas  partes 
fissi,  induentes  ; primo  impetu  molles,  lividi, 
et  veluti  sanguine  impleti,  apparent ; sed  per 


1 Aberneth/s  Surgery,  vol,  ii.  p.  232. 

aliquid  temporis  manentes,  duriores  et  saepe 
carnosi  evadunt.  De  structura  eorum,  inter 
se  multum  discrepant  scriptores  medici ; non- 
nulli rati  sunt,  ex  varicibus  constare,  quibus, 
propter  situm  dependentem,  et  quia  valvulis 
carent,  sicuti  alii  venae  portae  rami,  venae  hae- 
morrhoidales  multum  opportunae  ; et  quidem, 
quum  tumores  exigui  et  molles  sunt,  satis 
verisimile  est  y sed  dum  firmitatem  et  magni- 
tudinem quas  non  infrequentur  adipiscuntur, 
spectemus,  varices  esse  non  possumus  opinari. 
Alii,  ut  verisimilius  est,  potius  ex  sanguine 
in  telam  cellulosam  effuso,  ducere  originem 
censent, 

Abernethy,  de  cirjus  scientia  et  accura- 
tione satis  notum  est  omnibus,  commemorat, 
quosdam  tumores  haemorrhoidales,  a se  exci- 
sos, firmos,  et  carnosos  extitisse,  nec  ullis  va- 
sis sanguineis  alicujus  momenti,  instructos.1 


* Aberneth}^  Surgery,  vol.^i.  p.  233, 

Alii,  contra,  nec  ex  varicibus,  nec  ex  san- 
guine in  telam  cellulosam  effuso,  tumores  for- 

co 

matos  esse,  existimaverjnt ; sed  ex  glandulis 
recti  mucosis  amplificatis,  constare. 

Noster  spectatissimus  Professor  Monro, 
varietatem  tumoris  hasmorrhoidalis,  in  lucem 
edidit,  novam,  qui  solidus  est,  et  comprimi 
non  potest,  non  dolet,  nec  sanguinem  emittit, 
plerumque  ovatus,  et  olivas  magnitudinis  est, 
aut  anum  cingens,  aut  partem  recti  inferio- 
rem occupans.  Multos  hujusmodi  tumores, 
scalpello  excisos,  hic  auctor  invenit,  ex  gela- 
tina  spissata  constantes,  et  cavum  in  centro, 
quod  granum  milii  potest  continere  habentes, 
muco  impletum.1 

c 

Aliquando  plica  tunicae  recti  internae  tu 


1 Monro’s  Morbid  Anatomy,  p.  200. 

mefacta  et  spissata,  tumorem  haemorrhoida- 
lem  format. 

In  haemorrhoide,  profluvium  sanguinis  haud 
infrequenter  per  intervalla,  revertitur.  San- 
guis plerumque  inter  desidendum  apparet ; 
aliquando  tamen,  nullis  faecibus  redditis,  et 
tanta  in  copia  effunditur,  ut  summa  debilitas, 
cum  hydrope  vel  leucophlegmatia,  non  sine 
vitae  discrimine,  gignantur.1  Interdum,  ra- 
rissime quanquam,  ex  sanguinis  jactura,  mors 
subito  secuta  est,  et  hoc  modo,  hereticum 
Arium,  et  Copernicum  philosophum,  perire, 
fertur. 

A profusione  sanguinis  nomen  Fluxus  Hl?- 
morrhoidalis , huic  morbo,  nonnunquam  indi- 
tum est.  Aliquando  tumores,  praesertim  in- 


* Cu])en’s  First  Lines,  par.  929. 

ternos,  muci  vel  seri  profluvium  comitatur ; 
speciem  morbi  cui,  nomen  Haetnorrhois  Alba 
datum,  efficiens. 

Aliis  ex  venis,  aliis  ex  arteriis,  sanguinis  sca- 
turiginem derivatam,  visum  est ; unde  mor- 
bum quodammodo  variatum  esse,  censerunt. 
Frequentius  ex  arteriis  profluere  videtur  ; 
etsi  statutu  difficile  est,  et  revera,  ad  ration- 
em medendi  non  multum  refert. 

Quum  inflammatio  adsit,  plerumque  san- 
guinis profluvio  resolvitur  ; aliquando  tamen 
suppuratione  desinit,  et  ulcera,  ad  degeneran- 
dum in  fistulas  valde  proclivia,  formantur/ 


1 Heister’s  Surgery,  Part  IT.  p.  30G. 

Fere  ab  omni  mvo  multis  medicis  placuit, 
haemorrhoidem  non  solum  innocuam,  sed 
plerumque  salutarem  esse ; nonnulli  quidem 
morbum  appellare  noluerunt,  nisi  in  excessum 
progredientem,  et  multum  debilitatis  gignen- 
tem : Celsus  de  haemorrhoide  tractans  haec 
verba  liabet ; c‘  qui  sanguinis  profluvio  imbe- 
“ ciliores  non  fiunt  habent  purgationem,  non 
“ morbum/5 1 Multos  morbos  praecaveri ; a 
sanguinis  congestione  corpus  liberari ; pneu- 
moniam, hepatididem,  et  alias  phlegmasias 
internas,  saepe  resolvi,  erumpente  haemorrho- 
ide,  nonnullis  existimatum  est.  Contra  ab 
ejus  suppressione,  gravissima  mala  ducere  ori- 
ginem putabantur.  Hanc  Stahlio  doctrinam 
esse  gratissimam  ex  verbis  sequentibus  con- 
stat : “ Alii,  antiquam  fluxum  hunc,  nancis- 


1 Celsus  de  Medicina,  Jib.  vi.  cap.  xviii. 

“ cerentur,  variis  pathematibus  hypochondri- 
“ aco-colico  obstipatoriis,  aut  ischiadico  -go- 
u nagrisis  ct  podagrisis,  saepius  exerciti ; 
“ ab  istorum  insultu,  erumpente  hoc  fluxu, 
“ liberarentur ; aut  evanente  tali  fluxu  in  talia 

“ pathemata,  vel  inciderent  vel  denuo  relabe- 

_ •  *  * 

“ rentur.” 

Ab  hinc  multi  haemorrhoide  laborantes,  hac 
opinione  freti,  morbum  lubenter  passi  sunt ; 
potius  quam  accipere  medelam,  tot  periculis 
ut  creditum  erit,  obsitam. 

Sed  nunc  temporis,  satis  notum  est  medicis, 
haemorrhoidem,  nullo  modo,  tantis  virtutibus 
praeditam,  ut  inducamur  exoptare  ; nedum 
elicere,  medicamentis,  hoc  munere  instructis, 
secuti  olim  non  infrequentur  factum  fuerit.* 


1 Stahlius  de  Fluxu  Haemor.  p.  80. 

* Wiseman’s  Surgery,  p.  21,5. 

3 Heberdeni  Com.  p.  103. 

Suppressionem  alicujus  evacuationis,  cui 
corpus  diu  assuefactum  fuerit,  valde  periculo- 
sam esse,  in  medicina  opinio  est  antiquissima ; 
et  a hsemorrlioide  suppressa,  apoplexiam  et 
paralysin  aliquando  oriri  Cullenus  testatur. 
Ast  haemorrhois  vix  et  ne  vix  quidem,  primo 
insultu,  totius  systematis  morbus  est,  sed  om- 
nino localis,  et  idem  praeclarus  auctor  nunc 
citatus,  faustam  noluit  ducere,  nec  ullo  modo 
promovendam. 

Quum  morbus  recens  est,  quin  sit  summo- 
vendus  (me  judice)  nil  dubitandum  est ; et 
etiamsi  diu  perstiterit,  dum  immodicus  evadat, 
cohiberi  saltem,  si  non  omnino  reprimi,  de- 
bet. 

CAUS^K. 

Quodcunque,  reditum  sanguinis  a venis 

haemorrhoidalibus  liberum,  impedit,  haemorr- 

« 

hoiclem  gignere  potest.  Cullenus  dicit  arte- 
rias, sanguinis  congestione  in  venis,  ad  ac- 
tionem abnormem  excitari ; unde  haemorrha- 
gia et  tumores. 

Ad  cursum  sanguinis  tardandum  praecipue 
valent ; hepar,  vel  pancreas,  scirrhosum  et 
auctum,  uterus  gravidus,  calculi,  vel  faeces 
durae  in  recto  retenti,  aqua  vel  aer  in  peri- 
toneo collectus.  Faeces  durae  non  solum  no- 
cent ob  pressuram,  sed  ob  conatus  validos,  qui 
ad  expulsionem  earum  saepe  necessarii  sunt, 
respiratio  per  aliquid  temporis  suspenditur,  et 
sanguis  in  venis  congeritur. 

Provectiores  aetate,  nam  in  illis  venae  capa- 
ciores et  laxiores  sunt,  artifices,  studiosi  et 
alii,  qui  vitam  ducunt  sedentariam,  et  feminae, 
uterum  gerentes,  haemorrhoidi  obnoxii  sunt. 
Dysenteria,  diarrhoea,  et  alii  viscerum  morbi, 
calculus  vesicae,  sphincteris  ani  relaxatio, 
proclivitatem  ad  morbum  gignunt.  Ad  eun- 
dem confert  effectum,  immodicus  purgantium 
usus,  praesertim  aloes  et  aliorum  acriorum ; 
haec,  impetum  sanguinis  partem  versus  au- 
gent, et  sicuti  mos  est  omnium  stimulantium 
enervare  partes,  quibus  diu  applicentur,  in- 
testina convellunt  et  nimis  laxa  reddunt. 

Haud  raro,  haemorrhois  a procidentia  ani 
oritur.  Dum  alvus  exoneratur,  portione  recti 
exclusa,  et  contractione  sphincteris  constric- 
ta, reditus  sanguinis  impeditur,  unde  gignun- 
tur tumores. 

Non  desunt  medici,  qui  perhibuerunt  hre- 

morrhoidem,  illos  syphilitide  affectos,  saepe 
adoriri.  Ast  mihi  videtur,  eos  non  rite  dig- 
novisse inter  haemorrhoides,  et  tumores,  qui 
ex  lue  venerea  oriuntur;  et  quidem,  talem 
haemorrhoidis  causam,  plerique  alii  auctores, 
in  silentio  omnino  praeteriverunt. 

A Stahlio  creditum  fuit,  plethoram,  ad 
haemorrhoidem  ciendum,  praecipue  valere ; 
et  igitur  diaetam  nimis  lautam  et  plenam,  ex- 
inanitiones suppressas,  vitam  sedentariam,  et 
quodcunque  aliud,  huic  corporis  statui,  con» 
ferens,  homines  morbo  proclives  reddere. 

Frigus,  circa  anum  et  nates,  diu  applica- 
tum, morbum  excitare  posse,  crediturus  sum  ; 
nam  memini  vidisse  casum  hominis,  qui,  su- 
per ripam  fluvii  humidam  per  totam  noctem 
sedebat,  et  mane  haemorrhoide  correptus 
est. 

Aliquando  morbum  a labe  hereditaria  oriri, 
nonnulli  dicunt ; certe  hoc,  si  unquam,  raris- 
sime accidit.  In  quibusdam  casibus  veteri- 
bus, quidam  nexus  ventriculo  cum  intestinis 
intercedit ; ut  ventriculo  male  se  habente, 
hemorrhois  excitatur.  Sepe  morbus  adori- 
tur ; nulla  causa,  nostris  sensibus  detegenda, 
apparente. 

DIAGNOSIS. 

Morbi,  quibus  hemorrhois  confundi  potest, 
perpauci  sunt ; nihilominus  de  his  pauca,  in 
medium  proferre,  necesse  est. 

Tumores  venerei  circa  anum,  ex  haemorr- 

Cx; 

hoidibus,  his  signis,  dignossfc  possunt ; latiores 
sunt,  potius  plani  quam  elevati,  non  solum 
anum,  sed  perineum  et  nates  adorientes  \ raro 

dolent ; nisi  causis  irritantibus  adhibitis,  et 
vix  unquam  sanguinem  effundunt. 

Cancro  rectum  opportunum  est ; hic  durus 
est,  et  comprimi  non  potest,  plerumque  altius 
situs,  et  totum  intestini  circuitum  occupans ; 
feces  planas  reddit,  insigni  dolore  semper  ur- 
get, crebro  saniem  emittit,  sanguinem  rarius. 


RATIO  MEDENDI, 

Quatuor  indicationes  hsemorrhoidem  me- 
dendi enumerandas  sunt. 


1.  Omnes  causas  summovere  excitantes. 

2.  Inflammationi,  et  dolori,  missione  san- 
guinis, et  emollientibus,  occurrere* 


3.  Corpus  totum,  et  sedem  morbi  praecipue, 
tonicis,  et  astringentibus,  firmare. 

B 

4.  Aliis  remediis  deficientibus,  tumores  ar- 
te chirurgica  extirpare. 

Alvi  durities,  causa  hujus  morbi  frequen- 

tissima  excitans,  lenibus  catharticis  adhibi- 

* 

tis,  tollenda  est.  Ex  his  nullum,  oleo  Ricini 
anteponendum  est.  Sulphur  sublimatum,  in 
hoc  morbo  diu  celebratum  fuit,  et  quandam 
actionem  specificam,  nonnulli  rati  sunt  ha- 
bere ; ast  tantum  prodest,  alvi  exinanitionem 
promovendo,  et,  ut  leviter  et  sine  irritatione 
faciens,  ad  hoc  propositum  aptissimum  est. 

Ad  inflammationem  sedandam,  raro  mis- 
sione sanguinis  generali,  uti  necesse  erit ; hi- 
rudines parti  affectae  adhibitae,  plus  valebunt ; 
vel  ut  nonnulli  potius  volunt,  scarificationes 
cum  lanceola.  Diaeta  lauta  et  exercitatio  evi- 
tandae sunt.  Alia  remedia  huic  indicationi 
apta,  sunt  cataplasma  panis  et  lactis  cum 

pauxillo  olei,  fotus  ex  aqua  tepida,  vel  decoc- 

l 

to  papaveris  somniferas,  et  ut  aeger  super  va- 
pores sedeat.  Aliquando,  lavatio  frigida  plus 
prodesse  videtur.  Haud  raro,  quum  tumores 
exigui  sunt,  sine  multo  dolore,  vel  magno 
sanguinis  fluxu,  morbus,  usui  unguenti  gal- 
larum, vel  oxidi  zinci,  cum  granis  opii  pau- 
cis, cito  cedit.  Latta  1 multum  laudat  resinam 
copaiferae  officinalis ; guttis  quadraginta  vel 
quinquaginta  omni  mane  sumptis. 

Dr  M‘Lean  commemorat  casum  hominis, 
tumoribus  haemorrhoidalibus,  tum  internis, 
tum  externis  valde  tentati,  cui  tinctura  Digi- 
talis purpureae,  praesens  auxilium  praebuit,  et 
in  dosibus  guttarum  triginta  quinque  mane 
nocteque,  sumpta,  morbum  cito  sustulit.* * 

Quum  haemorrhois  in  graviditate  occurrat, 


* Latta’s  Surgery,  vol.  ii.  p.  36. 

* London  Medical  Physical  Journal,  vol.  iv.  p.  231?« 

lenibus  catharticis  confidendum  est ; solutio 
morbi,  nisi  partu  finito,  vix  speranda  est. 

Si  ex  profluvio  sanguinis  continuo,  magna 
debilitas  oriatur ; ne  vires  aegri  obruantur  ad 
remedia  astringentia  confugiendum  est,  ad 
solutiones  nimirum  acetitis  plumbi,  vel  sulpha- 
tis  aluminis,  decoctum  cinchonae  vel  corticis 
quercus ; simulque  ad  corpus  firmandum,  de- 
coctum vel  infusum  cinchonae,  vel  quassiae, 
cum  acido  sulphurico,  interne  adhibenda  sunt. 
Pasta  Wardi,  ex  radicibus  Inulae  Helenii,  pi- 
pere nigro,  seminibus  Anethi  Fseniculi,  et 
meile,  constans,  remedium  est  antiquum  ; ast, 
(mihi  si  liceat  judicare)  hi  stimuli,  plus  noxae 
minitari,  quam  auxilium  praebere,  videntur. 

Quum  procidentia  ani  haemorrhoide  con- 
juncta sit,  et  magna  debilitate  comitatur  ; 
balneum  frigidum,  cinchona,  et  praeparata  ex 
ferro,  multum  auxilii  praebeant ; portio  recti 

quae  protruditur,  statim  post  singulas  dejec- 
tiones, reducenda,  et  fascia  quae  bene  sus- 
tentet, aptanda  est.  Ad  partem  roborandam, 
lotiones  astringentes  oportet  adhibere. 

Si  vero  omnia  remedia  jam  enumerata, 
morbum  non  levent,  sed  aeger  magno  dolore 
saepe  tentetur,  vel  vires  profusione  sanguinis 
frequenti  multum  convellantur,  tunc  arti  chi- 
rurgicae ad  tumores  summovendos,  confugien- 
dum est. 

Veteres,  ut  ex  Celso  discimus,  tumores  hae- 
morrhoidales  ope  cauterii  summovere  sole- 
bant. Haec  consuetudo  hodiernis  merito 
prorsus  aboletur. 

Duobus  modis,  tumores,  nunc  temporis 
summovent  chirurgi ; scalpello  scilicet  et 
ligatura,  ast  non  semper  feliciter  cedunt.  Nam 
applicationi  ligaturae,  saepe  dolor  immanis  et 

inflammatio,  ac  aliquando  etiam  ischuria, 
superveniunt,  atque  hominem,  intra  paucos 
dies,  postquam  radix  tumoris  filo  serico  ligata 
fuerit,  omnibus  herniae  incarceratae  signis, 
mortuum  esse,  commemorat  Petit.*  Post  ex- 
cisionem aliquando  multum  sanguinis  effun- 
ditur, et  mortem  semel  ex  haemorrhagia  acci- 
disse etiam  ex  Petit  discimus.  Nihilominus 
plerumque  haemorrhagia  facile  praecaveri  po- 
test, si  fascia,  ex  alkohole  et  aqua  vel  aceto 
et  aqua  malefacta,  admoveatur,  et  alvus  pro- 
priis remediis  soluta  teneatur.  Cubiculum, 
libera  aeris  admissione,  frigidulum  servari  de- 
bet ; et  omnia  stimulantia  evitanda  sunt. 
Abernethy,*  hac  ratione  fretus,  dicit,  se  per 
multos  annos,  frequentes  tumores  haemor- 
rhoidales  summovisse,  nec  unquam  haemorr- 
hagiam alicujus  momenti  accidisse.  Monro,* 3 

1 Petit  CEuvres  Posth.  vol.  ii.  p.  140. 

3 Abernetby^s  Surgery,  vol.  ii.  p.  23. 

I Monro’s  Morbid  Anatomy,  p.  202. 

multos  tumores  scalpello  excisos,  nullo  san- 
guine amisso,  se  vidisse  narrat. 

Cicatricis  contractione  post  excisionem, 
rectum  valde  firmatur  , et  procidentiam  ani 
saepe  hoc  modo  feliciter  sanari,  commemorat 
Hey.1 

His  omnibus  perpensis,  mihi  videtur,  ex- 
cisionem ligaturae  anteponendam  esse  $ et 
chirurgos,  ducentes  tumores  ex  varicibus  sem- 
per  constare,  ab  usu  scalpelli  absterreri,  timore 
haemorrhagiae.  Ast  etsi  tumores,  ex  varicibus, 
originem  semper  haberent,  (de  quo,  ut  jam- 
jam  dixi,  multum  dubitandum  est)  nihilomi- 
nus, dum  molles  sunt,  et  multum  sanguinis 
effusuri,  ad  excisionem  confugere  rarissime 
necessarium  erit,  sed  quando  solidi  et  carnosi 
evadunt. 


1 Hey’s  Surgery,  p.  448. 

Tumoribus  summotis,  vix  unquam  proclivi- 
tatem ad  morbum  sum  movemus ; ne  redeatur 
igitur,  omnes  causae  excitantes  sedulo  evi- 

c 

tandae  sunt ; alvus  praesertim,  usu  $ibi  concoc- 
tu facilis,  et  si  opus  sit,  lenibus  catharticis 
pro  re  nata  adhibitis  semper  soluta  tenenda. 
Tempus  quoddam  desidendi  ordinatum  ob- 
servari debet,  quo  acquiratur,  habitus  regu- 
laris. Exercitatio  modica  quotidie  colenda 
est ; nam  ut  a peritissimo  Gregorio  optime 
observatur ; “ exercitatio,  modo  non  nimia 
“ fuerit,  corpus  roborat,  concoctioni  opitula- 
“ tur,  secretiones  et  excretiones  promovet, 
“ sanguinis  motum  intendit,  neque  sinit  plus 
“justo  sanguinis  congeri;  ideoque  multos 
“ morbos  vel  arcet,  vel  jam  inductos  atque 
‘6  urgentes  depellit.”1 


1 Gregory,  Com.  Med.  Theor.  par.  dccccxl;. 


FINIS. 


